“Elektr energiyasini sotishni buxgalteriya hisobida aks ettirish tartibi to‘g‘risidagi nizomni tasdiqlash haqida”gi qarorga o‘zgartirishlar kiritish to‘g‘risida

O‘zbekiston Respublikasining “Buxgalteriya hisobi to‘g‘risida”gi Qonuniga muvofiq O‘zbekiston Respublikasi Moliya vazirligi va Davlat soliq qo‘mitasi qaror qiladi:
 1. O‘zbekiston Respublikasi Moliya vazirligi va Davlat soliq qo‘mitasining 2010-yil 7-iyuldagi 53, 2010-32-son “Elektr energiyasini sotishni buxgalteriya hisobida aks ettirish tartibi to‘g‘risidagi nizomni tasdiqlash haqida”gi qaroriga (ro‘yxat raqami 2127, 2010-yil 31-iyul) (O‘zbekiston Respublikasi qonun hujjatlari to‘plami, 2010-y., 31-son, 263-modda) ilovaga muvofiq o‘zgartirishlar kiritilsin.
 2. Mazkur qaror rasmiy e’lon qilingan kundan e’tiboran kuchga kiradi.
 1. Qaror muqaddimasi quyidagi tahrirda bayon etilsin:
 “O‘zbekiston Respublikasining “Buxgalteriya hisobi to‘g‘risida”gi, “Davlat soliq xizmati to‘g‘risida”gi qonunlariga va O‘zbekiston Respublikasi Vazirlar Mahkamasining 2009-yil 22-avgustdagi 245-son “Elektr va issiqlik energiyasidan foydalanish qoidalarini tasdiqlash to‘g‘risida”gi qaroriga muvofiq O‘zbekiston Respublikasi Moliya vazirligi va Davlat soliq qo‘mitasi qaror qiladi:”.
 2. Nizomning 12-bandi “a” kichik bandining uchinchi xatboshisidagi “DAK” qisqartmasi “AJ” degan qisqartma bilan almashtirilsin.
 3. Mazkur o‘zgartirishlar “O‘zbekenergo” aksiyadorlik jamiyati bilan kelishilgan.